CELEX: 32021R1160
Language: et
Date: 2021-05-12 00:00:00
Title: Komisjoni delegeeritud määrus (EL) 2021/1160, 12. mai 2021, millega muudetakse Euroopa Parlamendi ja nõukogu määrust (EL) 2019/1241 seoses kilupüügi keeluala ja atlandi merilesta püügi keelualaga Põhjameres

15.7.2021   
               
               
                  ET
               
               
                  Euroopa Liidu Teataja
               
               
                  L 250/4
               
            
         KOMISJONI DELEGEERITUD MÄÄRUS (EL) 2021/1160,
         12. mai 2021,
         millega muudetakse Euroopa Parlamendi ja nõukogu määrust (EL) 2019/1241 seoses kilupüügi keeluala ja atlandi merilesta püügi keelualaga Põhjameres
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1241, mis käsitleb kalavarude ja mereökosüsteemide kaitsmist tehniliste meetmete abil ning millega muudetakse nõukogu määrusi (EÜ) nr 1967/2006, (EÜ) nr 1224/2009 ning Euroopa Parlamendi ja nõukogu määrusi (EL) nr 1380/2013, (EL) 2016/1139, (EL) 2018/973, (EL) 2019/472 ja (EL) 2019/1022 ning tunnistatakse kehtetuks nõukogu määrused (EÜ) nr 894/97, (EÜ) nr 850/98, (EÜ) nr 2549/2000, (EÜ) nr 254/2002, (EÜ) nr 812/2004 ja (EÜ) nr 2187/2005, (1) eriti selle artikli 15 lõiget 2,
         ning arvestades järgmist:
         
                     (1)
                  
                  
                     Määrusega (EL) 2019/1241 on ette nähtud tehniliste meetmete kehtestamine Põhjamere jaoks.
                  
               
                     (2)
                  
                  
                     Belgial, Taanil, Saksamaal, Prantsusmaal, Madalmaadel ja Rootsil (Scheveningeni töörühm) on otsene huvi Põhjamere kalavarude majandamiseks. Kõnealused liikmesriigid esitasid 15. ja 19. oktoobril 2020 kooskõlas Euroopa Parlamendi ja nõukogu määruse (EL) nr 1380/2013 (2) artikli 18 lõikega 1 ja määruse (EL) 2019/1241 artikli 15 lõikega 3 kaks ühist soovitust, milles tehti ettepanek võtta komisjoni delegeeritud õigusaktiga vastu teatavad muudatused määruse (EL) 2019/1241 V lisa kehtivates sätetes, milles käsitletakse atlandi merilesta püügi ja kilupüügi keeluala Põhjameres. Nad esitasid kilupüügi keeluala käsitleva ühise soovituse muudetud versiooni 2. veebruaril 2021. Nimetatud liikmesriigid saatsid mõlemad ühised soovitused konsulteerimiseks asjaomastele nõuandekomisjonidele.
                  
               
                     (3)
                  
                  
                     Arvestades, et mõlemas ühises soovituses tehakse ettepanek muuta määruse (EL) 2019/1241 V lisa, nähakse käesoleva delegeeritud määrusega ette liikmesriikide soovitatud meetmed nii kilupüügi keeluala kui ka atlandi merilesta püügi keeluala kohta.
                  
               
                     (4)
                  
                  
                     Kalanduse teadus-, tehnika- ja majanduskomitee (STECF) hindas tõendeid, mille liikmesriigid esitasid mõlemas ühises soovituses sisalduvate sätete toetuseks (3). Kavandatud meetmeid hinnati kooskõlas määruse (EL) 2019/1241 artikli 15 lõikes 4 sätestatud põhimõtetega.
                  
               
                     (5)
                  
                  
                     Liikmesriikide esitatud ühises soovituses atlandi merilesta püügi keeluala kohta soovitati kehtestada konkreetne erand laevadele, mille mootori võimsus ületab 221 kW ja mis kasutavad ankurdatud põhjanootasid, tingimusel et sellised laevad järgivad määruse (EL) 2019/1241 V lisa B osa punktis 1.1 sätestatud võrgusilma suurust. STECF analüüsis liikmesriikide esitatud tõendeid ja jõudis järeldusele, et võttes arvesse asjaomaste laevade piiratud arvu ja ankurdatud põhjanooda piiratud mõju merepõhjale, ei mõjuta konkreetse erandi kehtestamine ankurdatud põhjanooda suhtes eeldatavasti oluliselt kaitsetaset piirkonnas. Kavandatud meede tuleks seega lisada käesolevasse määrusesse.
                  
               
                     (6)
                  
                  
                     Lisaks soovitati atlandi merilesta püügi keeluala käsitlevas ühises soovituses asendada määruse (EL) 2019/1241 V lisa C osa punkti 2.2 alapunktis c mõiste „põhjatraalid“ mõistega „traallaudadega põhjatraalid“. STECF analüüsis liikmesriikide esitatud tõendeid ja jõudis järeldusele, et kavandatud muudatus kõrvaldab tõenäoliselt määrusest igasuguse ebaselguse ja tagab kaitsetaseme, mis on vähemalt samaväärne ja tõenäoliselt kõrgem praegu määruses (EL) 2019/1241 sätestatust. Kavandatud meede tuleks seega lisada käesolevasse määrusesse.
                  
               
                     (7)
                  
                  
                     Ühises soovituses atlandi merilesta püügi keeluala kohta soovitati ühtlasi, et alates käesoleva määruse kohaldamise algusest võib kuni 24 m pikkused piimtraalerid lisada määruse (EL) 2019/1241 V lisa C osa punktis 2.4 sätestatud laevade nimekirja. STECF analüüsis liikmesriikide esitatud tõendeid ja jõudis järeldusele, et kõnealune piirang tagab kaitsetaseme, mis on vähemalt samaväärne praegu määruses (EL) 2019/1241 sätestatuga. Kavandatud meede tuleks seega lisada käesolevasse määrusesse.
                  
               
                     (8)
                  
                  
                     Liikmesriikide esitatud ühises soovituses kilupüügi keeluala kohta soovitati kolme aasta jooksul jätkuvalt tühistada kilupüügi keeluala alates 1. juulist kuni 31. oktoobrini teatavate püügivahenditega laevade puhul, nagu on sätestatud komisjoni delegeeritud määruses (EL) nr 1395/2014 (4) ajavahemikuks kuni 31. detsembrini 2020. STECF analüüsis liikmesriikide esitatud tõendeid kilupüügi keeluala kohta ja jõudis järeldusele, et puuduvad selged märgid selle kohta, et kilupüügi keeluala tühistamine alates 2017. aastast oleks heeringavarusid kahjustanud. STECF jõudis ka järeldusele, et on ebatõenäoline, et kilupüügi keeluala tühistamine tooks kaasa praegusest madalama kaitsetaseme. STECF märkis siiski, et samaväärse kaitsetaseme säilitamiseks on vaja teha püügiseiret rohkem aastaid. Seetõttu tegi STECF ettepaneku, et pärast kolmeaastast seiret hinnataks tühistamise mõju uuesti. Liikmesriigid kohustusid jälgima kilupüügi keeluala tühistamise mõju kõnealusel ajavahemikul, kogudes nende ühises soovituses sätestatud andmeid heeringa kaaspüügi kohta kilupüügil. Need andmed esitatakse STECFile hindamiseks. Kavandatud meede tuleks seega lisada käesolevasse määrusesse.
                  
               
                     (9)
                  
                  
                     Määrust (EL) 2019/1241 tuleks seetõttu vastavalt muuta.
                  
               
                     (10)
                  
                  
                     Kuna käesoleva määrusega ettenähtud meetmed mõjutavad otseselt liidu laevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) 2019/1241 muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. mai 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 198, 25.7.2019, lk 105.
         
            (2)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning millega tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
         
            (3)  https://stecf.jrc.ec.europa.eu/documents/43805/2786172/STECF+PLEN+20-03.pdf, lk 93–105 (kilupüügi keeluala) ja lk 106–113 (atlandi merikeele keeluala).
         
            (4)  Komisjoni 20. oktoobri 2014. aasta delegeeritud määrus (EL) nr 1395/2014, millega kehtestatakse tagasiheitekava seoses teatavate väikeste pelaagiliste liikide püügiga ja tööstusliku kalapüügiga Põhjameres (ELT L 370, 30.12.2014, lk 35).
      
      
         
            LISA
            Määruse (EL) 2019/1241 V lisa C osa muudetakse järgmiselt.
            
                        1)
                     
                     
                        Punkti 2.2 muudetakse järgmiselt:
                        
                                    a)
                                 
                                 
                                    alapunkt c asendatakse järgmisega:
                                    
                                                „c)
                                             
                                             
                                                laevadel, mille mootori võimsus ületab 221 kW, on lubatud kasutada traallaudadega põhjatraale, ning paarislaevadel, mille mootorite koguvõimsus ületab 221 kW, on lubatud kasutada paarispüügi põhjatraale tingimusel, et sellised laevad ei tegele atlandi merilesta või hariliku merikeele sihtpüügiga ning järgivad käesoleva lisa B osas esitatud võrgusilma suurusega seotud eeskirju.“;
                                             
                                          
                              
                                    b)
                                 
                                 
                                    lisatakse alapunkt d:
                                    
                                                „d)
                                             
                                             
                                                laevadel, mille mootori võimsus ületab 221 kW, on lubatud kasutada ankurdatud põhjanootasid tingimusel, et sellised laevad järgivad käesoleva lisa B osa punktis 1.1 sätestatud võrgusilma suurust.“
                                             
                                          
                              
                  
                        2)
                     
                     
                        Punkt 2.4 asendatakse järgmisega:
                        
                                    „2.4.
                                 
                                 
                                    Iga liikmesriik lisab komisjonile esitatavasse nimekirja laevad, millel on punktis 2.1 osutatud piirkonnas lubatud kala püüda. Nimekirjas olevate punkti 2.2 alapunktis a osutatud laevade mootorite koguvõimsus ei või ületada iga liikmesriigi 1. jaanuaril 1998 tõendatud mootorite koguvõimsust. Kala võivad püüda laevad, millel on määruse (EÜ) nr 1224/2009 artikli 7 kohaselt välja antud kalapüügiluba. Alates 1. juulist 2021 võib kõnealusesse nimekirja lisada üksnes piimtraalereid, mille kogupikkus on kuni 24 meetrit.“
                                 
                              
                  
                        3)
                     
                     
                        Punkti 4 lisatakse järgmised lõigud:
                        „Erandina esimese lõigu kolmandast taandest ei kohaldata seda taanet kuni 31. detsembrini 2023 järgmiste püügivahenditega püügi suhtes:
                        
                                    a)
                                 
                                 
                                    veetavad püünised, mille võrgusilma suurus on alla 32 mm;
                                 
                              
                                    b)
                                 
                                 
                                    seinnoodad või
                                 
                              
                                    c)
                                 
                                 
                                    nakkevõrgud, raamvõrgud, abarad ja triivvõrgud, mille võrgusilma suurus on alla 30 mm.
                                 
                              Liikmesriigid, kellel on otsene majandamishuvi, esitavad komisjonile 15. detsembriks 2023 erandit toetavad seireandmed.“